Pachtvertrag über (mindestens) vier Landparzellen zu unterschiedlichen Bedingungen
Material: papyrus
Place: Oxyrhynchites
Categories: Vertrag
Pacht
Land
Parzellen
Fest
<gap/> 
.........εν....ηνδ...... ξυλαμήσει ἀρ[ά]κ[ῳ] 
ἐκφορίου [τ]ῆς κριθῇ καὶ ἀράκου ἀνὰ πυροῦ ἀρτάβας δύο , 
πάσας δὲ ἐγ γεομετρίας ἐξ ὀρθογωνίου· τὴν δὲ διώ
ρυγα ξυλαμήσει χόρτου ἐφʼ ἡμισέᾳ  ὥστʼ ἔχειν ἑκάτερον 
ἐξ ἴσου τὸ ἥμισυ · ὁ δὲ Δημήτριος ἕξει τὸ αὐτοῦ ἥμισυ  
κεκομμένον ὑπὸ τοῦ Θοώνιος τοῖς ἑαυτοῦ ἀνηλώμασι· 
τὰς δὲ πρότερον Νεοπτολέμου ἀρούρας ἓξ  χερσοκο
πήσει ὁ μεμισθωμένος ἐφʼ ᾧ ὁ Δημήτριος παρέξεται 
αὐτῷ μετὰ τὴν κατασπορὰν ταυρικὸν ζεῦγος μέχρι 
τοῦ χε[ρσ]οκοπηθῆναι ταύτας χωρὶς μισθοῦ.  ἀκίνδυ
να τὰ ἐ[κφ]όρια παντὸς κινδύνου. ὁμολογε͂ δὲ ὁ Δημή
τριος ἔχ[ε]ιν παρὰ τοῦ Θοώνιος τειμὴν πυροῦ ἀρταβῶν 
ὀκτὼ  ε[ἰ]ς λόγον κυπηροτομίας, ἃς παραδέξεται αὐ
τῷ ἀπὸ τῶν ἐκφορίων. δώσει δὲ ὁ Θοώνιος τῶι 
Δημη[τ]ρίωι ὁπόταν αἱρῆται ὁ Δημήτριος ἐν τῷ Παχὼ 
ἱστιατ[ορ]ίαν εἰς Παγκῦλιν τὴν μικράν. ἐὰν δὲ πρα
χθῆι ὁ μεμισθωμέ[νο]ς εἰς τὸ δημόσιον ἢ [ε]ἰς ἄλλο τι 
καθʼ ὁντινοῦν τρόπον [ὑπ]ὲρ τοῦ Δημητρίου [ἢ τῆ]ς γῆς 
ὑπολογείτω ἀπὸ τ[ῶν] ἐκφορίων. τῶν δὲ κ[α]ρπῶν 
πάντω[ν κ]υριευέτω ὁ Δημήτριος καὶ οἱ παρʼ αὐτοῦ 
ἕως τὰ αὐτοῦ κομίσηται καὶ βεβαιούτω αὐτῷ τὴν 
μίσθ[ωσι]ν πάσῃ βεβαιώσει· βεβαιουμένης δʼ αὐτῆς 
ἀποδ[ότω] τῶι Δημητρίῳ τὰ ἐκφόρια ἐν τῷ Παῦνι εἰς 
τὸ ἰσ[ιὸν] ἔτος ἐπὶ τῶν περὶ τὸ Δείλου ἐποίκιον 
ἅλων πυρὸν νέον καθαρὸν ἄδαλον ἄκριθον μέτρῳ 
τετραχοινίκῳ τῷ τοῦ Θοώνιος ἢ ἀποτεισάτω 
τειμ[ὴν] ἑκαστάβης ἧς ἐὰν πὴ ἀποδῷ χαλκοῦ δραχμὰ 
τετρ[α]κισχειλίας · ἧς δʼ ἐὰν καταλίπῃ εἰς ἄσπορον 
τὸ ἐκφόριον διπλοῦν· τοῦ δʼ ἐνκαταλιπεῖν τὴν γεωργία 
χωρὶ[ς τ]ῶν προκειμένων ἐπίτειμον ἀργυρίου δραχ 
διακοσίας  καὶ εἰς τὸ δημόσιον τὰς ἴσας. ἡ δὲ πρᾶξις ἔστ 
τῷ Δημητρίῳ ἐκ τε τοῦ μεμισθωμένου καὶ ἐκ τῶν 
ὑπαρχ[ό]ντων αὐτοῦ πάντων καθάπερ ἐγ δίκης. τὰς 
δὲ τῆς κριθῆς ἀρούρας μισθώσεται ὁ Θοώνιος εἰς τὸ 
εἰσιὸν ἔτος καὶ τελέσει τούτων ἐκφόριον ἑκάστης ἀρο 
πυροῦ ἀρτάβας πέν[τ]ε . κυρία ἡ μίσθωσις. 
 κζ Καίσαρος, Ἁθὺρ γ. 
 Δημήτριος Θέωνος μεμίσθωκα κὲ ἔχωι 
τὴν τιμὴν τῶν τοῦ πυροῦ ἀρταβῶν ὀκτώ , ἃς 
καὶ παραδέξομαι ἐκ τῶν ἐκφορίων καθὼς 
πρόκειται.  κζ Καίσαρος, Ἁθὺρ γ